Μια Υπέροχη Ζωή

Το ***Μια Υπέροχη Ζωή*** (αγγλικά: *It's a Wonderful Life*) είναι χριστουγεννιάτικο δράμα παραγωγής 1946, σε σκηνοθεσία Φρανκ Κάπρα. Αποτελεί κινηματογραφική προσαρμογή του μυθιστορήματος του Φίλιπ βαν Ντόρεν Στερν με τίτλο *The Greatest Gift*, το οποίο γράφτηκε το 1939 και δημοσιεύτηκε από το συγγραφέα το 1945. Πρόκειται για μια από τις πιο αγαπημένες ταινίες του αμερικανικού κινηματογράφου, η οποία προβάλλεται συνήθως κατά τη διάρκεια των διακοπών των Χριστουγέννων.

Πρωταγωνιστής της ταινίας είναι ο Τζέημς Στιούαρτ στον ρόλο του Τζορτζ Μπέιλυ, ενός άνδρα που απαρνήθηκε τα όνειρά του προκειμένου να βοηθήσει τους άλλους γύρω του. Ο Στιούαρτ πλαισιώνεται από τους Ντόννα Ρηντ στο ρόλο της συζύγου του Μαίρυ Χατς, Χένρυ Τράβερς στο ρόλο του Κλάρενς, του φύλακα άγγελου του Τζόρτζ Μπέιλυ, και Λάιονελ Μπάρρυμορ στο ρόλο του σπαγκοραμμένου κι εκμεταλλευτή Χένρυ Πόττερ που φέρνει τον Τζορτζ σε αδιέξοδο.

Παρά το γεγονός ότι η ταινία θεωρήθηκε εμπορική αποτυχία κατά την πρώτη της προβολή το 1946, λόγω του υψηλού κόστους παραγωγής της και του σκληρού ανταγωνισμού της τότε χρονιάς, με την πάροδο των χρόνων η αξία της έλαβε αναγνώριση και πλέον θεωρείται μια από τις καλύτερες ταινίες όλων των εποχών, καθώς και μια από τις κλασικότερες χριστουγεννιάτικες εορταστικές ταινίες. Οι εισπράξεις της μαζί με τις επαναπροβολές έχουν φτάσει τα 6,3 εκατομμύρια δολλάρια, διπλάσιες από το κόστος παραγωγής της, ενώ τη χρονιά της προβολής της η ταινία είχε καταφέρει απλά να επιστρέψει στην εταιρεία R.K.O. Pictures. τα έξοδα του αρχικού προϋπολογισμού. Όπως έγραψε ο Μαρκ Έλιοτ στη βιογραφία του 2006, με θέμα ζωή του Τζέημς Στιούαρτ: *Παρά το γεγονός ότι η ταινία δεν ήταν αποτυχημένη στο [[Box office|Box-Office]], δεν απέφερε τα κέρδη που όλοι περίμεναν, γι' αυτό το λόγο θεωρήθηκε εμπορική αποτυχία που επιβεβαίωσε στις μεγάλες εταιρίες της εποχής, ότι ο Φρανκ Κάπρα δεν ήταν πλέον σε θέση να προσελκύσει το κοινό με τις ταινίες του, που η θεματολογία τους περνούσε πάντα σημαντικά [[Ανθρωπισμός|ανθρωπιστικά]] μηνύματα*.

Η ταινία προτάθηκε τότε για 5 βραβεία Όσκαρ, μεταξύ των οποίων και για Όσκαρ Καλύτερης Ταινίας και στη σύγχρονη ιστορία το Αμερικανικό Ινστιτούτο Κινηματογράφου την κατέταξε στην 11η θέση στη λίστα με τις 100 καλύτερες ταινίες όλων των εποχών. Έλαβε επίσης την πρώτη θέση στη λίστα του Αμερικανικού Ινστιτούτου, ως η ταινία με τη μεγαλύτερη επιρροή. Το 1990 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως «πολιτιστικά, ιστορικά και αισθητικά σημαντική».

## Υπόθεση

Ο Τζορτζ Μπέιλυ (Τζέημς Στιούαρτ) πέρασε το μεγαλύτερο μέρος της ζωής του βοηθώντας τους κατοίκους του Μπέντφορντ Φωλς. Ήθελε να ταξιδέψει και να σπουδάσει, αλλά δεν τα κατάφερε ποτέ, καθώς έπρεπε να βοηθήσει τους γονείς του στη μικρή τους επιχείρηση που βρισκόταν πάντα σε κίνδυνο αγοράς από τον άπληστο επιχειρηματία της περιοχής Χένρυ Πόττερ (Λάιονελ Μπάρρυμορ). Ο Πόττερ έχει βάλει ως στόχο του να αγοράσει ολόκληρη την πόλη και το μοναδικό του εμπόδιο στην πραγματοποίηση του ονείρου του είναι η μικρή οικογενειακή εταιρεία δανεισμού του πατέρα του Τζορτζ.

Την ημέρα της παραμονής των Χριστουγέννων, ο Τζορτζ δίνει στο θείο του, Μπίλλυ (Τόμας Μίτσελ), το ποσό των 8.000 δολλαρίων για να το καταθέσει στην τράπεζα, αλλά ο θείος του χάνει τα χρήματα. Ο Πόττερ βρίσκει τα χρήματα και τα κρύβει από τον Τζορτζ. Αργότερα την ίδια μέρα ένας τραπεζικός υπάλληλος ανακαλύπτει το έλλειμμα και ο Τζορτζ διαπιστώνει ότι πρόκειται να θεωρηθεί υπεύθυνος, να σταλεί στη φυλακή και η εταιρεία του πατέρα του να καταστραφεί, επιτρέποντας στον Πόττερ να αγοράσει ολόκληρη την πόλη. Σκεπτόμενος τη σύζυγό του Μαίρυ (Ντόννα Ρηντ), τα παιδιά του και όλα τα υπόλοιπα αγαπημένα πρόσωπα καταλήγει στο συμπέρασμα ότι θα είχε μεγαλύτερο όφελος για εκείνους αν ήταν νεκρός και τότε αποπειράται να αυτοκτονήσει, πηδώντας στο ποτάμι από γέφυρα. Εκείνη τη στιγμή, ένας άγγελος, ο Κλάρενς (Χένρυ Τράβερς), εμφανίζεται ενώπιον του και αποτρέπει την πράξη του αυτή. Με τη βοήθεια του Κλάρενς, ο Τζορτζ διαπιστώνει πόσο χρήσιμος είναι για τους συνανθρώπους του και πόσο κόσμο πρόκειται να βλάψει η αυτοκτονία του.

## Χαρακτήρες

* Τζέημς Στιούαρτ: *Τζορτζ Μπέιλυ*
* Ντόννα Ρηντ: *Μαίρυ Χατς-Μπέιλυ*
* Λάιονελ Μπάρρυμορ: *Χένρυ Φ. Πόττερ*
* Τόμας Μίτσελ: *Μπίλλυ Μπέιλυ*
* Χένρυ Τράβερς: *Κλάρενς Όντμποντυ*
* Μπιούλα Μπόντι: *κυρία Μπέιλυ*
* Φρανκ Φέυλεν: *Έρνι Μπίσοπ, ταξιτζής*
* Ουόρντ Μποντ: *Μπερτ, αστυνόμος*
* Γκλόρια Γκρέιαμ: *Βάιολετ Μπικ*
* Χ. Μπ. Ουόρνερ: *κύριος Γκάουερ*
* Φρανκ Άλμπερτσον: *Σαμ Ουέινραϊτ*
* Τοντ Καρνς: *Χάρρυ Μπέιλυ*
* Σάμιουελ Σ. Χάιντς: *Πήτερ Μπέιλυ*
* Μαίρυ Τρην: *Ματίλντα "Τίλλυ" Μπέιλυ*
* Βιρτζίνια Πάττον: *Ρουθ Ντέηκιν*
* Τσαρλς Ουίλλιαμς: *Γιούστας Μπέιλυ*
* Σάρα Έντουαρντς: *κυρία Χατς*
* Μπιλ Έντμουντς: *κύριος Μαρτίνι*
* Λίλλιαν Ράντολφ: *Άννι*
* Αρτζεντίνα Μπρουνέττι: *κυρία* *Μαρτίνι*
* Μπόμπι Άντερσον: *μικρός Τζορτζ Μπέιλυ*
* Ρόννι Ραλφ: *μικρός Σαμ Ουέινραϊτ*
* Τζην Γκέηλ: *μικρή Μαίρυ Χατς*
* Τζόρτζι Νόουκς: *μικρός Χάρρυ Μπέιλυ*
* Σέλντον Λέοναρντ: *Νικ*
* Φρανκ Χάγκνεϋ: *σωματοφύλακας του Πόττερ*
* Ρέυ Ουόκερ: *Τζο*
* Τσάρλι Λέην: *μεσίτης*
* Έντουαρντ Κην: *Τομ*

Τα παιδιά των Μπέιλυ:

* Κάρολ Κουμς: *Τζέηνι*
* Κάρολυν Γκράιμς: *Ζούζου*
* Λάρρυ Σιμμς: *Πητ*
* Τζίμμυ Χώκινς: *Τόμμυ*

### Ηθοποιοί που δεν αναγράφονται στους συντελεστές

* Τζίμμυ: *κατοικίδιο κοράκι του θείου Μπίλλυ*
* Στάνλεϋ Άντριους: *κύριος Ουέλτς*
* Αλ Μπριτζ: *σερίφης*
* Μάριαν Καρ: *Τζέην Ουέινραϊτ*
* Αντριάνα Κασελόττι: *τραγουδίστρια* 
* Έλλεν Κόρμπυ: *κυρία Ντέηβις*
* Ντικ Έλλιοτ: *άντρας που κάθεται στη βεράντα*
* Τομ Φάντεν: *φύλακας της γέφυρας*
* Τσαρλς Χώλτον: *κύριος Κάρτερ*
* Χάρρυ Χόλμαν: *διευθυντής Πάρτριτζ*
* Τζ. Φάρρελ ΜακΝτόναλντ: *ιδιοκτήτης του δέντρου που χτυπά ο Τζορτζ*
* Μαρκ Ρόμπερτς: *Μίκυ*
* Αλμίρα Σέσσιονς: *γραμματέας του Πόττερ*
* Καρλ Σουίτσερ: *Φρέντι Οθέλλο*
* Τζόσεφ Γκράνμπυ: *άγγελος Ιωσήφ*
* Μορόνι Όλσεν: *πρεσβύτερος άγγελος Φράνκλιν*

## Πληροφορίες παραγωγής
### Διανομή Ρόλων
Η ταινία σηματοδότησε την τρίτη συνεργασία του Τζέημς Στιούαρτ με τον Φρανκ Κάπρα μετά τις ταινίες *[[Δε θα τα Πάρεις Μαζί σου]]* (*You Can't Take it With you*, 1938) και *[[Ο κύριος Σμιθ πάει στην Ουάσινγκτον]]* (*Mr. Smith Goes to Washington*, 1939). Σύμφωνα με τον ιστορικό κινηματογράφου, ο Στιούαρτ δεν ήταν η μοναδική επιλογή του σκηνοθέτη για το ρόλο του Τζορτζ Μπέιλυ, καθώς ο Κάπρα είχε στο μυαλό του επίσης τον Χένρυ Φόντα, όμως την ίδια περίοδο εκείνος είχε αναλάβει τον πρωταγωνιστικό ρόλο στην *Αγαπημένη μου Κλημεντίνη* (*My Darling Clementine*) του Τζον Φορντ, στην οποία συμμετείχε και ο Ουόρντ Μποντ.

Παρά το γεγονός ότι υπάρχει η φήμη ότι οι Τζην Άρθουρ, Ανν Ντβόρακ και Τζίντζερ Ρότζερς προσεγγίστηκαν αρχικά για το ρόλο της Μαίρυ πριν να τον αναλάβει τελικά η Ντόννα Ρηντ, ο Κοξ αναφέρει επίσης ότι η Τζην Άρθουρ αναγκάστηκε να απορρίψει το ρόλο καθώς ήταν απασχολημένη με θεατρική παράσταση στο Μπρόντγουεϋ και ότι έπειτα ο σκηνοθέτης προσέγγισε τις Ολίβια ντε Χάβιλλαντ, Μάρθα Σκοτ και Ανν Ντβόρακ. Η Τζίντζερ Ρότζερς ήταν υποψήφια για το ρόλο, τον οποίο απέρριψε χαρακτηρίζοντάς τον βαρετό. Αργότερα, φάνηκε μετανιωμένη γι' αυτήν της την κίνηση κι έγραψε στην αυτοβιογραφία της με τίτλο *Ginger: My Story* "*Πόσο χαζή ήμουν;*"

Η ανάθεση του ρόλου του κυρίου Χένρυ Πόττερ περιλάμβανε μια μακρά λίστα ηθοποιών όπως οι: Έντουαρντ Άρνολντ, Τσαρλς Μπίκφορντ, Έντγκαρ Μπιουκάναν, Λούις Κάλχερν, Βίκτορ Τζόρυ, Ρέιμοντ Μάσσεϋ, Βίνσεντ Πράις και Τόμας Μίτσελ. Ο ρόλος κατέληξε τελικά στον Λάιονελ Μπάρρυμορ, ο οποίος είχε υποδυθεί με επιτυχία το ρόλο του Εμπενίζερ Σκρούτζ στην ραδιοφωνική προσαρμογή του μυθιστορήματος του Τσαρλς Ντίκενς *[[Χριστουγεννιάτικη ιστορία|Μια Χριστουγεννιάτικη Ιστορία]]*.

Πριν δώσει το ρόλο του Μπίλλυ Μπέιλυ στον Τόμας Μίτσελ ο Κάπρα είχε σκεφτεί τους ηθοποιούς Ουόλτερ Μπρένναν και Ο. Κ. Φηλντς. 

Ο ρόλος του αστυνόμου Μπερτ δώθηκε στον Ουόρντ Μποντ, αλλά ο Κάπρα είχε σκεφτεί και τους ηθοποιούς  Σαμ Λεβήν, Μπάρτον ΜακΛέην, Ρόμπερτ Μίτσαμ, Τζον Αλεξάντερ και Ίρβινγκ Μπέικον.

Ο Χ. Μπ. Ουόρνερ που ανέλαβε το ρόλο του φαρμακοποιού κυρίου Γκάουερ, είχε σπουδάσει ιατρική πριν αφοσιωθεί στην υποκριτική. Εμφανίστηκε επίσης σε άλλες ταινίες του Κάπρα όπως *[[Ο πρίγκηψ των δολαρίων|Ο πρίγκηψ των δολλαρίων]]* (*Mr. Deeds Goes to Town*, 1936), *Χαμένος Ορίζοντας* (*Lost Horizon*, 1937), *Δε θα τα Πάρεις Μαζί σου* (1938) και *Ο κύριος Σμιθ πάει στην Ουάσινγκτον* (1939).

Ο Τσαρλς Ουίλλιαμς, ο οποίος ανέλαβε το ρόλο του Γιούστας Μπέιλυ και η Μαίρυ Τρην που ανέλαβε το ρόλο της Τίλλυ Μπέιλυ, ήταν ηθοποιοί που είχαν εμφανιστεί σε ταινίες β΄ διαλογής κι είχαν ήδη γυρίσει περισσότερες από 90 πριν τη συμμετοχή τους στην ταινία του Κάπρα.

Ο Τζίμμυ το Κοράκι (το κατοικίδιο του θείου Μπίλλυ) εμφανίστηκε επίσης στο *Δε θα τα Πάρεις Μαζί σου*, καθώς και σε όλες τις ταινίες του Κάπρα που ακολούθησαν.

### Παραγωγή
Το διήγημα του Φιλιπ βαν Ντόρεν Στερν, από όπου προήλθε η έμπνευση για το *Μια Υπέροχη Ζωή*, ήταν το *The Greatest Gift*. Ο συγγραφέας έγραψε το διήγημα το 1939, χωρίς όμως να μπορέσει να το δημοσιεύσει. Τότε το μετέτρεψε σε κάρτα Χριστουγέννων την οποία τύπωσε και την έστειλε σε συγγενείς και φίλους το 1943. Κάπως έτσι τράβηξε την προσοχή του παραγωγού της RKO Ντέηβιντ Χέμπστεντ που έδειξε την κάρτα στον ατζέντη του ηθοποιού Κάρυ Γκραντ. Τον Απρίλιο του 1944, η εταιρία R.K.O. αγόρασε τα δικαιώματα της ιστορίας για 10.000 δολλάρια με σκοπό να αναθέσουν τον πρωταγωνιστικό ρόλο στον Γκραντ. Γράφτηκαν τρία σενάρια που δεν θεωρήθηκαν επιτυχημένα κι η τύψη της ταινίας πέρασε σε δεύτερη μοίρα. Έπειτα, ο Γκραντ γύρισε μια άλλη ταινία με Χριστουγεννιάτικο θέμα, το *[[Ένας άγγελος στη γη]]*  (*The Bishop's Wife*, 1947) του Χένρυ Κόστερ.

Ο Φρανκ Κάπρα διάβασε το διήγημα *The Greatest Gift* μετά από παρότρυνση του διευθυντή της R.K.O. Τσαρλς Κέρνερ. Ο Κάπρα κατάλαβε αμέσως τις δυνατότητες της ιστορίας κι αγόρασε τα δικαιώματά της από την R.K.O. για την προσωπική του εταιρία παραγωγής την *Liberty Films*. Η εταιρία του Κάπρα είχε υπογράψει συμφωνία με την R.K.O. για την αποκλειστικότητα της διανομής 9 ταινιών του Κάπρα. Ο Κάπρα ανέλαβε να βελτιώσει τα τρία σενάρια που είχαν ήδη γραφτεί για την ταινία, με τη βοήθεια των Φράνσες Γκούντριτς, Άλμπερτ Χάκετ, Τζο Σουέρλινγκ, Μάικλ Ουίλσον και Ντόροθυ Πάρκερ. Οι σεναριογράφοι χρησιμοποίησαν ένωσαν τα καλύτερα κομμάτια των τριών προϋπαρχόντων σεναρίων και βελτίωσαν την πλοκή, ενώ ο Κάπρα άλλαξε τον τίτλο της ταινίας σε *Μια Υπέροχη Ζωή* (*It's A Wonderful Life*). Το σενάριο υπέστη επίσης αλλαγές κατά τη διάρκεια των γυρισμάτων και το τελικό αποτέλεσμα πιστώθηκαν οι Φράνσες Γκούντριτς, Άλμπερτ Χάκετ και Φρανκ Κάπρα, με προσθήκες από τον Τζο Σουέρλινγκ.

Οι κάτοικοι της πόλης Σένεκα Φωλς, κοντά στη Νέα Υόρκη, δήλωσαν ότι ο Κάπρα επισκέφτηκε την πόλη το 1945 και ότι εμπνεύστηκε από αυτήν για να δημιουργήσει το Μπέντφορντ Φωλς. Κατά το Δεκέμβριο κάθε χρονιά στην πόλη προβάλλεται το φεστιβάλ *Μια Υπέροχη Ζωή* προς τιμήν της ταινίας.

Τόσο ο Τζέημς Στιούαρτ, όσο και η Ντόννα Ρηντ προέρχονταν από μικρές πόλεις της αμερικανικής επαρχίας. Ο πατέρας του Στιούαρτ είχε κατάστημα σιδηρικών στην Ιντιάνα της Πενσυλβάνια, στο οποίο ο Στιούαρτ είχε εργαστεί ως παιδί. Η Ρηντ απέδειξε τις επαρχιακές της ρίζες από την Άιοβα, όταν κέρδισε στοίχημα, το οποίο έβαλε με τον Λάιονελ Μπάρρυμορ, όταν εκείνος την προκάλεσε κατά τη διάρκεια των γυρισμάτων πάνω στο άρμεγμα της αγελάδας.

### Γυρίσματα
Τα γυρίσματα της ταινίας έγιναν στα στούντιο της R.K.O. Pictures στο Κάλβερ Σίτυ της Καλιφόρνια, καθώς και στο ράντσο της R.K.O. στο Ενσίνο, όπου για την αναπαράσταση του Μπέντφορντ Φωλς χρησιμοποιήθηκαν τα σκηνικά του σκηνογράφου Μαξ Ρι, τα οποία είχαν σχεδιαστεί το 1931 για την ταινία *[[Σίμαρον|Σίμαρρον]]* (*Cimarron*, 1931) και είχαν βραβευτεί με Όσκαρ (η ταινία είχε κερδίσει επίσης Όσκαρ Καλύτερης Ταινίας).

## Αποδοχή
Η ταινία έκανε πρεμιέρα στο θέατρο Globe στις 20 Δεκεμβρίου 1946 και έλαβε ανάμεικτες κριτικές. Παρά το γεγονός ότι ο Κάπρα θεωρούσε ότι οι κριτικές που έλαβε το έργο του ήταν ολότελα αρνητικές, υπήρξαν και έντυπα της περιόδου που επαίνεσαν την ταινία. Το περιοδικό *[[Time]]* έγραψε αναφερόμενο στην ταινία: *Το Μια Υπέροχη Ζωή είναι μια θαυμάσια ταινία. Μέχρι στιγμής έχει μονάχα έναν αντίπαλο για το σκήπτρο της καλύτερης ταινίας της χρονιάς το *Τα καλύτερα χρόνια της ζωής μας (The Best Years of our Lives, 1946)* του [[Γουίλιαμ Γουάιλερ|Ουίλλιαμ Ουάυλερ]]. Η ευρηματικότητα, το χιούμορ και η αγάπη που τρέφει για τους ανθρώπους ο σκηνοθέτης Φρανκ Κάπρα κρατά το πνεύμα της ταινίας ζωντανό*. Ο Μπόσλεϋ Κράουδερ της εφημερίδας *[[The New York Times]]* επαίνεσε τις ερμηνείες των ηθοποιών, αλλά στάθηκε στο μελοδραματικό και συναισθηματικό ύφος της ταινίας χαρακτηρίζοντάς το ως μειονέκτημα.

Η γενική προβολή της ταινίας πραγματοποιήθηκε  στις Ιανουαρίου του 1947, ενώ η πρεμιέρα της έγινε στις 20 Δεκεμβρίου 1946. Η ταινία είχε προγραμματιστεί αρχικά να κάνει πρεμιέρα τον Ιανουάριο του 1947, αλλά η προβολή της μετατοπίστηκε λίγο νωρίτερα, τον Δεκέμβριο του 1946, για να μπορέσει να λάβει υποψηφιότητες για τα Όσκαρ του 1946. Η επιλογή αυτή απεδείχθη λανθασμένη, καθώς η ταινία είχε να αντιμετωπίσει στα Όσκαρ την εμπορικότερη ταινία της χρονιάς *Τα καλύτερα χρόνια της ζωής μας* (και μια από τις εμπορικότερες της δεκαετίας του 1940) που κέρδισε τελικά το Όσκαρ Καλύτερης Ταινίας. Το *Μια Υπέροχη Ζωή* ήταν η 26η εμπορικότερη ταινία του 1947, μια θέση πάνω από το *[[Το Θαύμα της 34ης Οδού]]* (*Miracle on 34th Street*). Αντιθέτως, αν είχε προβληθεί το 1947 θα είχε ως μεγαλύτερο αντίπαλο στα Όσκαρ *Το Θαύμα της 34ης Οδού*. Η εταιρεία R.K.O. υπέστη ζημία 525.000 δολλαρίων από την προβολή της ταινίας.

Χρόνια αργότερα, η ταινία έλαβε θρυλική υπόσταση και πλέον θεωρείται μια από τις κλασικότερες χριστουγεννιάτικες ταινίες. Στις μέρες μας, η ταινία έχει βαθμολογία 8,7 στην ιστοσελίδα IMDb και 93% στην ιστοσελίδα των κριτικών *[[Rotten Tomatoes]]*. Το 1973 ο Τζέημς Στιούαρτ δήλωσε ότι από όλες του τις ταινίες το *Μια Υπέροχη Ζωή* ήταν η αγαπημένη του.

## Βραβεία
Η ταινία έλαβε 5 υποψηφιότητες για Όσκαρ, μεταξύ των οποίων και για Όσκαρ Καλύτερης Ταινίας, χωρίς να κερδίσει κάποιο. Η ταινία *Τα καλύτερα χρόνια της ζωής μας* βραβεύτηκε με Όσκαρ Καλύτερης Ταινίας. Ο Φρανκ Κάπρα έχασε το Όσκαρ Σκηνοθεσίας από τον Ουίλλιαμ Ουάυλερ και ο Τζέημς Στιούαρτ έχασε το Όσκαρ Α΄ Ανδρικού Ρόλου από τον πρωταγωνιστή της ταινίας *[[Τα καλύτερα χρόνια της ζωής μας]]* Φρέντρικ Μαρτς. Παρόλα αυτά, ο Κάπρα έλαβε Χρυσή Σφαίρα Καλύτερης Σκηνοθεσίας.

### Βραβεία Ακαδημίας Κινηματογράφου (Όσκαρ)

**Υποψηφιότητα:**
*Καλύτερης Ταινίας - Φρανκ Κάπρα
*Καλύτερης Σκηνοθεσίας - Φρανκ Κάπρα
*Α΄ Ανδρικού Ρόλου – Τζέημς Στιούαρτ
*Μοντάζ - Ουίλλιαμ Χόρνμπεκ
*Ήχου - Τζον Άαλμπεργκ

## Διαχρονικότητα
Η ταινία έλαβε την 11η θέση στη λίστα του Αμερικανικού Ινστιτούτου Κινηματογράφου, ως μια από τις 100 καλύτερες όλων των εποχών. Έλαβε επίσης την 8η θέση στη λίστα *100 Χρόνια...100 Πάθη* την 1η θέση στη λίστα *100 Χρόνια...100 Επευφημίες* καθώς και την 3η θέση στη λίστα με τις 10 καλύτερες του είδους φαντασίας. Ο ρόλος του Τζορτζ Μπέιλυ έλαβε την 9η θέση στη λίστα με τους 50 καλύτερους κινηματογραφικούς ήρωες, ενώ ο ρόλος του Χένρυ Πόττερ έλαβε την 6η θέση στη λίστα με τους 50 καλύτερους κινηματογραφικούς κακούς.

## Δείτε επίσης
* Κατάλογος των καλύτερων ταινιών
* Κατάλογος χριστουγεννιάτικων ταινιών

## Παραπομπές


## Βιβλιογραφία
* Barker, Martin, and Thomas Austin. "Films, Audiences and Analyses". *From Antz To Titanic: Reinventing Film Analysis*. London: Pluto Press, 2000, pp. 15–29. .
* Cahill, Marie. *It's a Wonderful Life*. East Bridgewater, Massachusetts: World Publications Group, 2006. .
* Capra, Frank. *Frank Capra, The Name Above the Title: An Autobiography*. New York: The Macmillan Company, 1971. .
* Cox, Stephen. *It's a Wonderful Life: A Memory Book*. Nashville, Tennessee: Cumberland House, 2003. .
* Eliot, Mark. *Jimmy Stewart: A Biography*. New York: Random House, 2006. .
* Finler, Joel W. *The Hollywood Story: Everything You Always Wanted to Know About the American Movie Business, But Didn't Know Where to Look*. London: Pyramid Books, 1988. .
* Goodrich, Francis, Albert Hackett and Frank Capra. *It's a Wonderful Life: The Complete Script in its Original Form*. New York: St. Martin's Press, 1986. .
* Jones, Ken D., Arthur F. McClure and Alfred E. Twomey. *The Films of James Stewart*. New York: Castle Books, 1970.
* McBride, Joseph. *Frank Capra: The Catastrophe of Success*. New York: Touchstone Books, 1992. .
* Michael, Paul, ed. *The Great Movie Book: A Comprehensive Illustrated Reference Guide to the Best-loved Films of the Sound Era*. Englewood Cliffs, New Jersey: Prentice-Hall Inc., 1980. .
* Rodgers, James W. *It's a Wonderful Life: A Play in Two Acts*. Woodstock, Illinois: Dramatic Publishing, 1994. .
* Sarris, Andrew. 1998. *"You Ain't Heard Nothin' Yet." The American Talking Film History & Memory, 1927-1949*. Oxford University Press. 
* Walters, James. "Reclaiming the Real: It's a Wonderful Life (Frank Capra, 1946)". *Alternative Worlds in Hollywood Cinema*. Bristol UK: Intellect Ltd, 2008, pp. 115–134. .
* Wiley, Mason, and Damien Bona. *Inside Oscar: The Unofficial History of the Academy Awards*. New York: Ballantine Books, 1987. .
* Willian, Michael. *The Essential It's a Wonderful Life: A Scene-by-Scene Guide to the Classic Film, 2nd ed.* Chicago: Chicago Review Press, 2006. .

## Περαιτέρω ανάγνωση
* Stewart, Jimmy. "Jimmy Stewart Remembers 'It's a Wonderful Life'". 1977. MyMerryChristmas.com, 2012. Web. January 9, 2012.
* Cox, Stephen. "On a Wing and a Prayer". *[[Los Angeles Times]]* December 23, 2006: E-1. Web. January 9, 2012.
* Sullivan, Daniel J. "Sentimental Hogwash?: On Capra's ''It's a Wonderful Life''", *Humanitas* (2005) 18.1–2: 115–140. Web. January 9, 2012.
* Kamiya, Gary. "All hail Pottersville!" *Salon.com* December 22, 2001. Web. January 9, 2012.
* .

## Εξωτερικοί σύνδεσμοι

* 
* 
* ''It's a Wonderful Life'' at Filmsite.org
* "It's a Wonderful Life" essay by Daniel Eagan in *America's Film Legacy: The Authoritative Guide to the Landmark Movies in the National Film Registry*, A&C Black, 2010, , pages 401–403 https://books.google.com/books?id=deq3xI8OmCkC
* The Making of ''It's A Wonderful Life'' Frank Capra Online at Eeweems.com
* Dimitri Tiomkin and ''It's A Wonderful Life'' at AmericanMusicPreservation.com
* ''It's a Wonderful Life'' on *Lux Radio Theater*: March 10, 1947.
* ''It's a Wonderful Life'' on *Screen Directors Playhouse*: May 8, 1949.

Κατηγορία:Αμερικανικές ταινίες της δεκαετίας 1940
Κατηγορία:Ταινίες του 1946
Κατηγορία:Αμερικανικές αισθηματικές δραματικές ταινίες
Κατηγορία:Αγγλόφωνες ταινίες
Κατηγορία:Αμερικανικές ασπρόμαυρες ταινίες
Κατηγορία:Ταινίες παραγωγής RKO Pictures
Κατηγορία:Αμερικανικές ταινίες φαντασίας
Κατηγορία:Αμερικανικές χριστουγεννιάτικες ταινίες
Κατηγορία:Ταινίες γυρισμένες στην Καλιφόρνια
Κατηγορία:Ταινίες βασισμένες σε μυθιστορήματα
Κατηγορία:Ταινίες σε σκηνοθεσία Φρανκ Κάπρα
Κατηγορία:Χρυσή Σφαίρα Καλύτερης Σκηνοθεσίας
Κατηγορία:Ταινίες με θέμα την κατάθλιψη
Κατηγορία:Ταινίες με θέμα την αυτοκτονία
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής